Mehman və qaloşlu adam haqqında – Azlogos\nRayon partiya komitəsinin katibi Vahidovun (Rza Əfqanlı) qarşısında günahsız Salamatovun həbsinə sərəncamının əsassız olduğunun üzünə çırpılması təkrarçılıq yaratsa da, dövrün kommunist irearxiyasının hər hansı bir tənqiddən kənar qalıb mütləq söz sahibi olduğunu təsdiqləyir. Murtuzovla anbardar Məmmədxanın (Əliağa Ağayev) şübhəli əlaqəsinin Vahidovun dilindən səslənməsi cinayət məcəlləsinin yenə də kənarda qaldığını sezdirir. Uşaqlara ayrılan pulun mənimsənilməsi barədə şikayət məktubunun prokurora camışın buynuzunda göndərilməsindən sonra baxçanın yoxlanılmasına qərar verilməsinin əhalinin ürəyindən olması haqq tərəfdarlarının sırasını genişləndirsə də, cinayət məkanının xırdalığı nəzərdən qaçmır. Arvadı Balışın (Y.Smalyanskaya) klub səhnəsində aktyorluq etməsinə dözə bilməyən anbardar Məmmədxanın müstəntiq Murtuzova şikayətlənməsi fonunda Füzuli qəzəlinin yenidən səslənməsi poeziyanı dramaturji struktura oturda bilir. Bıçaq gücünə Mehmana hədə-qorxu gəlmək istəyən Kamilovun sürücüsü Arifin (Hacıbaba Bağırov) sambo təlimi hesabına yerinə oturdulması, günahkarın milisə işə düzəldilməsi prokurorun humanizmini təsdiqləyir. Küləkli havada qaranlıq otağa çıraq gətirən Qaloşlu adamın yaratdığı vahimədən sonra Mehmanın əllərinin hərəkəti ilə divarda müxtəlif heyvan fiqurları göstərməsi vizual təsviri zənginləşdirir.\nKamilovun Zərintacın evində «dincəldiyi» məqamda gələn Arifin geriyə qaytardığı pulların havaya sovrulması, Mehmanın iş otağının Qaloşlu adamın əhənglədiyi divarında həbsdəki günahkarların portretlərinin canlanması vizuallığı artırır. Keçmişdə muzdur saxlayan birinin briqadaya soxularaq taxılı seyrək səpməklə buğdanı evində gizlətməsi səbəbindən günahsız həbs edilən Salamatova Kamilovun iradəsinə əks olaraq bəraət verən Mehmanın anası Xatın nənənin (S.Mustafayeva) şəhərə qayıtmaq istəyən Züleyxanı dilə tutmasını eşidən Qaloşlu adamın fitnələr düşünməsi peşəkar aktyor oyunu hesabına canlı həllini tapır. Kəndarası torpaq yolda avtomaşında gedərkən Kamilovla münasibəti pozulan sürücü Arifin küsüb getməsi, peyda olan Mehmanın sükan arxasına keçməsi, rastlaşdıqları toy karvanındakı portretlər çeşidi və «Heyvagülü» rəqsi plastikanı zənginləşdirir. Səhnədə Füzulinin: «Ya rəb, bəlayi– eşq ilə qıl aşina məni» qəzəli üstə «Orta Segah» oxuyan Balışın ifasına əri anbardar Məmmədxanın müdaxiləsinin salonda əyləşmiş Mehman tərəfindən durdurulması, klub müdirinin Züleyxanı da aktrisalığa cəlb etmək istəməsi, Qaloşlu adamın fitnəsilə prokurorun evində məclis quran Murtuzov, Zərintac və əlaltılarının qaynar qazanlarının əllərinə verilərək əhalinin gülüşləri altında qovulması hadisəliliyi artırır. Bu münaqişədən sonra anasının evdən getməsindən sarsılan Mehmanın Vahidovla katibin kabinetindəki söhbətində «Çapayev» filminin arxa divarda görünməsi məkan məntiqinə cavab vermədiyindən çaşqınlıq yaradır. Şəhərdəki toxuculuq fabrikindəki işinə bərpa olunduğunu yazan ananın məktubundan sonra Qaloşlu adamın bu dərdi təzələməklə yaratdığı psixoloji qarşıdurma problemi gündəmdə saxlayır.\nAt belində yola çıxan Mehmanın səfərinin istiqamətini öyrənə bilməyən Qaloşlu adamın namazı uzadaraq artıq milisdə çalışan Arifi yubatması təsvirin səcdəyə gedən kəsin gözündən baş–ayaq verilməsi ekranı dolğunlaşdırır. Daş–qaşlarla bəzənmiş Zərintacla hamamdakı söhbətdə maddiyyata bağlılığı üzə çıxan Züleyxa ilə paralel montajda dağ yolunda at səyridən Mehmanın dilindən Səməd Vurğunun «Azərbaycan» şeirindən bir parçanın səslənmsi var-dövlət hərisliyi ilə ən ülvi duyğu sayılan vətənpərvərliyi qarşılaşdırır. Prokuroru kənddə görüb su güyümünü atıb qaçan oğlan, qanun keşikçisinin ayaqlarına düşüb yalvaran Salamatovun əliuşaqlı arvadı ədalətsiz hakimiyyətə inamsızlığın təzahürünə, yığıncaqdakı körpələrin belə günahsız həbs edilən Salamatovun təmiz adam olduğuna səs vermələri həqiqətin təntənəsinə çevrilir. Kənddən qayıdarkən qaçaqlarla atışmada yaralanan Ariflə Mehmanın sağ qalan atın belində «Dağların başın qışda qar alar» nəğməsini oxumağa davam etmələri qələbə əzmini təsdiqləyir. Qaloşlu adamın tökdüyü tədbir əsasında Mehmana ləkə yaxmağı anbardar Məmmədxanovun boynuna götürməsini Balışın pərdə arxasından eşitməsi xeyir- ziddiyyətinin qarşılaşdırılmasının təməlini qoyur. Mehmanla söhbətində Züleyxanın daş–qaşa marağının üzə çıxması və Qaloşlu adamın onları damdakı bacadan pusması gərginliyi artırır. Anbardar Məmmədxanın Balış üçün aldığı zəncirli qızıl saatın Qaloşlu adamın ovcunda, Mehmanın asılıb çabaladığı dar ağacına çevrilməsi mənfur niyyətin obrazlı həllini verir. Mehman boyunbağının haradan alındığı ilə maraqlandıqda şəhərdən qızına qonaq gəlmiş Qayınananın (Nəsibə Zeynalova): «Mən gətirmişəm!» deyərək faktı ört–basdır etməsi ailəni zərbə altına qoyan xəyanətə çevrilir. Züleyxa ilə anasının Zərintacın daş–qaşlarının nümayişinə dözməyib salonu tərk etmələri, klubdakı tamaşaya gecikən Balışın ardınca oynadığı Məşədi İbadın qiyafəsində qaçan Abusalamın (C.Mirzəyev) səhnəyə daxil olub başından düşən papağını qaldırması, saqqalını çıxararaq göz yaşlarına qərq olmasının gülüşlə qarşılanması məqamında açılan qapıdan qadının özünü asması xəbərinin çatdırılması faciəni karnaval estetikasında təqdim edir.\nCinayətkarlar tərəfindən ələ alınmış Həkimə (T.Rəhmanov ) Mehmanın etirazı, pəncərə önünə yığışanların ah–naləsi fonunda kəndirdən asılmış Balışın kölgəsinin divarda görünməsi və Qaloşlu adamın verdiyi rüşvəti xatırlatmaqla yardım istəyərək sarsıtdığı Züleyxanın mövzu–fantaziyasında zəncirli qızıl saatın əqrəbləri arasında qaçması attraksionların montajını yaradır. Artıq Kamilovun arvadı olan Zərintacı cinayət məsuliyyətinə cəlb etmək istəyən Mehmanın qara qüvvələrə qarşı qətiyyətlə çıxması qarşıdurmanı artırır. Vəzifəsi ilə qürrələnən Kamilovun orden medallarını, fəxri fərmanlarını, başının üstündə şəklini asdığı Budyonnıdan qılıncı xatırlayıb sadalaması personajı gülüş hədəfinə çevirir. Salondakıların qarşısında Mehmanın Balışın ölümünə bais olanların cəzalandırılacağına söz verdiyi məqamda pəncərəyə çırpılan daşın sındırdığı şüşənin arxasındakı fitnəkar nəzərləri ilə yadda qalan Qaloşlu adamın, küçədə prokurordan qardaşı oğlu Məmmədxana kömək tələbində zəncirli qızıl saat məsələsini açması bu əşyanı ziddiyyətin mərkəzində saxlayır. Çaxan ildırımın, yağan yağışın altında səndələyərək özünü güclə evə çatdıran Mehmanın zəncirli qızıl saatın haradan alındığının cavabını Züleyxadan tələb etdiyi məqamda qaynanasının əlindəki uşaq paltarlarını göstərərək qızının hamilə olduğuna işarə vurması audiovizuallığı qeyri–səlis çalarlarla artırır. Mövzu-xatirədə gəncliyin sevgi epizodunun xatırlandığı məqamda «Sən ləyaqətsiz adamsan! Səninlə bir yastığa baş qoymaq …» ittihamında qulaqlarını tutan Züleyxanın qulaqlarında «Ya rəb, bəlayi–eşq ilə qıl aşina məni» qəzəlinin səslənməsi epizodun arxitektonikasını dolğunlaşdırır.\n7 may 1969-cu ildə çıxan «Kommunist» qəzetindəki «Olmasın gərək» məqaləsində: «Qırx il ərzində sevilə-sevilə oxunan, təkrar-təkrar nəşr olunan, əldən-ələ gəzən, oxuculara həyat dərsi ilə bərabər, bədii zövq və estetik həzz verən «Mehman» povesti» əsasında çəkilən filmdə əsas hadisələrin azsaylı personajlar üzərində qurulmasını, təfsilatların ixtisarını, bəzi epizodların janrın tələbinə uyğun olaraq yenidən işlənməsini bəyənənən, Rza Təhmasibin Qaloşlu adamını nadir yaradıcılıq qələbəsi sayan, Adil İsgəndərovun ağalıq iddiasında olan, mənəmlik xəyalı ilə yaşayan, haqq-ədaləti xudbin niyyətlərinə qurban edən Kamilovu satirik, Mustafa Mərdanovun kiçilə-kiçilə böyüməyə çalışan, yaltaq, mənsəbpərəst Murtuzovu təbii boyalarla yaratmasını təqdir edən, Züleyxa ilə Balışın əsərdə olduğu kimi aşkarlanmadığını göstərən, baş rolun ifaçısı B.Vatayevin Mehmanının ekranda əvvəldən axıra dəyişməz qaldığından narazı qalan Mehdi Məmmədovun: «Povestdə Mehman öz düşmənlərini qansız-qurbansız ifşa edir, Qaloşlu Adamı dərhal həbsə alır. Filmin müəllifləri isə özgə final axtarmış, daha dinamik, daha dramatik hadisələrə bir epizodla yekun vurmuşlar. Rejissor və operator tərəfindən öz-özlüyündə gözəl işlənən bu epizod heyif ki, dramaturji inkişaf mənasında hazırlanmamışdır. Son kadrlarda (yeni cavan prokurorun gəlişi səhnəsində) filmin ruhuna uymayan plakat tərzi bu təsiri bir qədər zəiflətmişdir» fikirləri peşəkarın təhlili olsa da sosrealizm plakatçılığını əks etdirən sonluq barədəki son cümlə ilə razılaşmamaq da olar.\nProf. Aydın Dadaşov


Rifah Partiyası (Türkiyə) — Vikipediya\n(Rifah Partiyası səhifəsindən istiqamətləndirilmişdir)\nRifah Partiyası — 1983-cü ildə Türkiyə qurulmuş siyasi partiya. Nəcməddin Ərbakanın başqanlıq etdiyi və 12 sentyabr 1980-ci il hərbi çevrilişindən sonra bağlanan Milli Səlamət Partiyasının sələfidir.\nMilli Səlamət Partiyası\n1987-ci ildə Ərbakan siyasi haqları qaytarıldıqdan sonra partiya rəhbərliyinə gəlmişdir. 1990-cı il parlament seçkilərinə dək Türkiyə Böyük Millət Məclisində təmsil oluna bilməsə də 1989-cu il Bələdiyyə seçkilərində Van, Konya və Şanlıurfa Bələdiyyələrini qazanmışdır.\n1990-cı il Parlament seçkilərinə MHP ilə ittifaqa girərək öz adı və emblemi ilə getmiş, MHPli namizədlər, o cümlədən MHP sədri Alparslan Türkeş Rifah Partiyasından namizəd göstərilmişdir. Bu seçkilərdə 12% səs alan Rifah Partiyası TBMM-yə girməyi bacarmışdır. 1994-cü ilin Bələdiyyə seçkilərində birinci yeri tutan partiya İstanbul, Ankara və İzmir Bələdiyyələrini də əldə etmişdir. Rəcəb Tayyib Ərdoğan bu partiyadan İstanbul Bələdiyyə sədri seçilmişdir.\n1995-ci ilin parlament seçkilərində 32% səs alan partiya 1996-cı ildə Tansu Çillərin rəhbərlik etdiyi Doğru Yol Partiyası ilə ittifaq quraraq hakimiyyətə gəlmişdir.\n"Rifahyol" adlandırılan koalisya hökumətində Rifah Partiyasının sədri Nəcməddin Ərbakan baş nazir olmuşdur. 1997-ci ilin 28 fevral tarixli dövlət çevrilişi ilə hökumətin fəaliyyəti dayandırılsa da, Ərbakan hökuməti xuntaçılara təhvil verməmiş, səkkiz ən güclü İslam ölkəsini birləşdirən D8 təşkilatını qurduqdan sonra ordunun təzyiqi və prezident Süleyman Dəmirəlin istəyi ilə istefa vermiş, siyasi fəaliyyəti 5 illik qadağan edilmişdir.\nRifah Partiyası 1998-ci ildə qadağan edilərək fəaliyyətinə son qoyulmuşdur.\nMənbə — "https://az.wikipedia.org/w/index.php?title=Rifah_Partiyası_(Türkiyə)&oldid=5213010"\nLast edited on 12 iyul 2020, at 11:15\nBu səhifə sonuncu dəfə 12 iyul 2020 11:15 tarixində redaktə edilib.


Nazir: "Azərbaycanda ilk dəfə minimum əmək haqqı yaşayış minimumunu üstələyir"\n13:08 24 İyun 2019\n“Prezident İlham Əliyevin 18 iyun 2019-cu il tarixli Sərəncamı ilə minimum əmək haqqının 250 manata çatdırılması ölkəmizdə ilk dəfə olaraq minimum əmək haqqının yaşayış minimumunu üstələməsinə imkan verib”. APA-nın xəbərinə görə, bunu Əmək və əhalinin sosial müdafiəsi naziri Sahil Babayev deyib.\nO, hazırkı yaşayış minimumunun 180 manat olduğunu, bu il sentyabrın 1-dən minimum əmək haqqının həmin yaşayış minimumunu 40 faizə yaxın üstələyəcəyini deyib. Eyni zamanda, Prezident İlham Əliyevin yeni qanunvericilik təşəbbüsü kimi, əmək pensiyasının minimum məbləği cari il oktyabrın 1-dən 160 manatdan 200 manata çatdırılacaq və bununla da minimum pensiya pensiyaçılar üçün yaşayış minimununu (149 manat) 34,2 faizədək üstələmiş olacaq.\nS. Babayev qeyd edib ki, bu, Azərbaycan dövlətinin sosial siyasətinin növbəti uğuru olmaqla, ölkəmizdəki sosial inkişafın daha bir göstəricisidir. Minimum əmək haqqının artımı 950 min insanı, dövlət sektoru üzrə müxtəlif sahələrdə əmək haqlarının artımı isə 400 min insanı əhatə edir.\nNazir ümumilikdə bu ay reallaşan sosial paketin ümumilikdə 1 milyon 350 min insanın əmək haqlarının, 750 mindən çox pensiyaçının pensiyasının, nəticə etibarilə 2,1 milyon vətəndaşın əmək haqqı və pensiya formasında gəlirlərinin ciddi şəkildə artımına imkan verdiyini deyib.\nS. Babayev bu artım üzrə dövlətin əlavə maliyyə yükünün 2 milyard manat təşkil etdiyini bildirib.\nTeqlər: minimum əmək haqqı


İntiqam Zairovun “gümüş” arzusu puça çıxdı » Football-plus.az\n16 yan 20:13idman, manset\nİntiqam Zairovun “gümüş” arzusu puça çıxdı\nBir müddət öncə ağır atletimiz İntiqam Zairovun London-2012-də gümüş medal qazanmaq şansı əldə etdiyini yazmışdıq. Buna səbəb Ümumdünya Antidopinq Agentliyinin (WADA) Pekin-2008 və London-2012-də çıxış etmiş idmançıların dopinq-testlərinin B nümunəsini yenidən incələməsi çərçivəsində 4 il əvvəl 94 kq-da olimpiya çempionu olmuş İlya İlyinin (Qazaxıstan) ardınca Aleksandr İvanov (Rusiya), Anatoli Kiriku (Rumıniya), Andrey Demyanov (Rusiya) və Almaz Uteşovun (Qazaxıstan) yasaq preparatdan istifadə etdiyinin sübuta yetirilməsidi. Londonda 6-cı yeri tutmuş Zairov öndəki həmkarlarının əksəriyyətinin qeyd olunan səbəbdən sıradan çıxması nəticəsində 2-ci pilləyə yüksəlmişdi. Ancaq həmin vaxt Ağır Atletika Federasiyasının (AAAF) mətbuat katibi Kənan Məstəliyev tələsməməyə çağırmış və idmançımızın təhlilinin də yoxlama prosesində olduğunu qeyd etmişdi. Beləliklə, İntiqamın dopinq-testinin yenidən təhlili də yekunlaşıb. Nəticədə WADA Böyük Britaniyanın paytaxtında “körpücüy”ə çıxarkən 31 yaşlı idmançının qanında dehidroxlormetiltestosteronun (turinabol) olduğunu üzə çıxarıb. Belədə Zairov təkcə gümüş medal iştahından məhrum olmayıb, həm də Olimpiadada 6-cı yeri tutduğu üçün ona verilmiş diplomu Beynəlxalq Olimpiya Komitəsinə (İOC) təhvil vermək məcburiyyətindədi. Bu, yığma üzvü üçün 2-ci zərbə olub. Axı İntiqamın Pekin-2008-dəki dopinq-testinin yenidən təhlili də müsbət nəticə vermişdi. Bununla da Zairov karyerası ərzində 3-cü dəfə dopinqli çıxıb. Xatırladaq ki, 2013-cü ilin yekunlarıyla bağlı aparılan yoxlamalar nəticəsində “ilişən” 18 atletimiz arasında İntiqam da var idi. Bu isə onun ömürlük diskvalifikasiya ediləcəyindən xəbər verir. Hərçənd hələ Beynəlxalq Ağır Atletika Federasiyası (İWF) nə onun, nə Pekin-2008-dəki nəticəsi ləğv olunan Sərdar Həsənovun, nə də London-2012-də diskvalifikasiya olunan Boyanka Kostovanın cəzasını açıqlayıb.\nMaraqlıdı ki, Zairovun çəkisində 21 iştirakçıdan 7-si məlum səbəbdən diskvalifikasiya ilə üzləşib. Yekunda iranlı Səid Məhəmmədpur qızıl, koreyalı Kim Min-Yae gümüş, polşalı Tomaş Zelinski isə bürünc medalçı elan olunub.\nİntiqam Zairov gümüş medalçı ola bilər Elçin Cəfərov yetirməsinin müdafiəsinə qalxdı Dünya dopinqlə savaşır, PFL isə yatır Gimnastika Federasiyasının baş katibi və Mariana Vasilyeva danışmaq istəməd ... Vitali hələ də "gümüş"ü təhvil verməyib


Hadisə - Səhifə 3 | ATV.az\nHadisə - Səhifə 3\n06.12.2017 21:09, 77 dəfə oxunub\n06.12.2017 15:22, 124 dəfə oxunub\n06.12.2017 00:04, 527 dəfə oxunub\n02.12.2017 23:58, 41 dəfə oxunub\n30.11.2017 19:49, 64 dəfə oxunub\n27.11.2017 13:50, 182 dəfə oxunub\nQəbələ rayonunda ağır yol qəzası baş verib. Daxili İşlər Nazirliyindən ATV.az-a verilən məlumat görə, noyabrın 27-də saat 1:00 radələrində Qəbələ rayonunun Zarağan kəndində rayon sakini Sirus......\n27.11.2017 13:15, 145 dəfə oxunub\n1 məhkum intihar edib, 3-ü isə xəstəlikdən ölüb - Bakıda\nBakıda məhkum intihar edib ATV.az APA-ya istinadən xəbər verir ki, hadisə Qobustan həbsxanasında qeydə alınıb. Orada cəza çəkən 1981-ci il təvəllüdlü Elşad Teyyub oğlu Kərimov kamerada özünü asıb.......\n27.11.2017 12:12, 313 dəfə oxunub\nBakıda 21 yaşlı oğlanı öldürən şəxs saxlanılıb - YENİLƏNİB\nBakıda qətl törədən şəxs tutulub. Daxili İşlər Nazirliyinin mətbuat xidmətindən ATV.az-a verilən məlumata görə, noyabrın 27-də Sabunçu rayonunun Zabrat qəsəbəsində naməlum şəxs münaqişə zəminində......\n27.11.2017 10:20, 99 dəfə oxunub\n21 yaşlı tələbə qətlə yetirilib - Bakıda\nBakıda qətl törədilib. ATV.az APA-ya istinadən xəbər verir ki, hadisə Zabrat qəsəbəsində baş verib. Naxçıvan sakini, 21 yaşlı tələbə Xəyal Məmmədov mübahisə zəminində naməlum şəxs......\n25.11.2017 21:45, 104 dəfə oxunub\nNərimanov rayonu ərazisində ölümlə nəticələnən yol-nəqliyyat hadisəsi baş verib. ATV.az xəbər verir ki,Daxili İşlər Nazirliyindən Trend-ə verilən məlumata görə, noyabrın 25-də saat 4 radələrində......\n25.11.2017 10:05, 52 dəfə oxunub\nGöyçayda "Mercedes" camışı vurdu - Sürcü və sərnişin ağır xəsarət aldı\nGöyçay rayonunda yol qəzası baş verib. ATV.az Trend-ə istinadən xəbər verir ki, hadisə axşam saatlarında qeydə alınıb. Mingəçevir şəhər sakini, 1957-ci il təvəllüdlü İsmayılov Yavər Məmiş......\n25.11.2017 09:49, 34 dəfə oxunub\nŞahzədə və məmurların taleyi bəlli oldu - Onlar şərtlərlə razılaşıblar\nNoyabrın əvvəllərində Səudiyyə Ərəbistanında korrupsiya əməllərinə görə şübhəli bilinərək həbs edilən şəxslərin böyük əksəriyyətiylə razılıq əldə olunub. ATV.az xəbər verir ki,......\n24.11.2017 20:48, 67 dəfə oxunub\nSabunçuda bir ailənin 4 üzvünü vuraraq hadisə yerindən qaçan sürücü saxlanılıb\nSabunçu rayonunda bir ailənin 4 üzvünü avtomobillə vuraraq hadisə yerindən qaçan sürücü saxlanılıb. ATV.az xəbər verir ki,Daxili İşlər Nazirliyinin mətbuat xidmətindən Trend-ə verilən məlumata görə,......\n23.11.2017 21:21, 63 dəfə oxunub\nSabunçu rayonu Ramana qəsəbəsinin Südçülük sovxozunda paytaxt sakini Ürfan Vəliyevə məxsus fərdi yaşayış evindən oğurluq edilib. ATV.az xəbər verir ki,Daxili İşlər Nazirliyindən Trend-ə verilən məlumata......\n23.11.2017 20:50, 78 dəfə oxunub\nXidmət yerini özbaşına tərk edən əsgərin meyiti qoşunların təmas xəttində tapılıb\nXidmət yerini özbaşına tərk edən Azərbaycan əsgərinin meyiti qoşunların təmas xəttində tapılıb. ATV.az xəbər verir ki,Müdafiə Nazirliyinin mətbuat xidmətindən Trend-ə verilən məlumata görə, hərbi......\n23.11.2017 19:30, 522 dəfə oxunub\nRusiyanın Perm şəhərində vəhşicəsinə döyülən azərbaycanlı tələbə bu gün xəstəxanada keçinib. ATV.az xəbər verir ki,bu barədə APA-nın Rusiya bürosuna Permdəki Azərbaycan diasporunun sədri Çingiz İsayev......\n22.11.2017 19:48, 33 dəfə oxunub\n12 milyon dollar mənimsəməkdə təqsirləndirilən şəxs: Zərərçəkmişlərə borcum yoxdur\nBakı Ağır Cinayətlər Məhkəməsində dələduzluqda təqsirləndirilərək həbs olunan iş adamı Ceyhun Canıyevin işi üzrə məhkəmə prosesi davam etdirilib. ATV.az Trend-ə istinadən xəbər verir ki, hakim Ramella......\n22.11.2017 10:35, 52 dəfə oxunub\n45 yaşlı kişi qətlə yetirildi – Bakıda\nBakıda qətl törədilib. ATV.az APA-ya istinadən xəbər verir ki, hadisə paytaxtın Qaradağ rayonu, Lökbatan qəsəbəsində qeydə alınıb. Qəsəbə sakini, 1963-cü il təvəllüdlü İsgəndər......\n21.11.2017 20:38, 64 dəfə oxunub\nGoranboyda toydan qayıdanlar qəzaya düşdü, 11 nəfər xəstəxanaya yerləşdirilib\nGoranboyda yol-nəqliyyat hadisəsi baş verib. ATV.az APA-ya istinadən xəbər verir ki, rayonun Bəşirabbas kəndi ərazisində "Oka" və "Zaporojets" markalı avtomobillər toqquşub. Hadisə nəticəsində 11......\n21.11.2017 20:00, 23 dəfə oxunub\nBakı Ağır Cinayətlər Məhkəməsində Bakıda İran vətəndaşına qarşı quldurluq etməkdə təqsirləndirilən Abşeron rayon sakinləri Orxan Atayev, Miqdar Məmmədov və Məhərrəm Məhərrəmovun cinayət işi üzrə məhkəmə......\n20.11.2017 23:32, 85 dəfə oxunub\nRusiyanın Perm şəhərində azərbaycanlı tələbə naməlum şəxslər tərəfindən vəhşicəsinə döyülüb. ATV.az xəbər verir ki,bu barədə APA-nın Rusiya bürosuna Permdəki Azərbaycan diasporunun sədri Çingiz......\n20.11.2017 23:00, 70 dəfə oxunub\nMəscidlərdən oğurluq edən dəstə saxlanılıb\nBalakən polisi rayon ərazisində məscidlərdən, evlərdən və mağazalardan silsilə oğruluq edən cinayətkar dəstəni zərərsizləşdirib. ATV.az xəbər verir ki,Daxili İşlər Nazirliyinin (DİN) Mətbuat......\n20.11.2017 21:40, 45 dəfə oxunub\nDəm qazından boğularaq öldü - Lənkəranda\nLənkəran sakini dəm qazından boğularaq ölüb. ATV.az APA-ya istinadən xəbər verir ki, hadisə Lənkəran şəhərində baş verib. 1976-cı il təvəllüdlü Elnur Sabir oğlu Məhərrəmov evdə huşsuz......\n20.11.2017 20:30, 34 dəfə oxunub\nQohumunun evinə basqın edən maskalı şəxs yaxalanıb - Qəbələdə\nNoyabrın 18-də səhər saatlarında Qəbələ Rayon Polis Şöbəsinə şəhər sakini olan qadına qarşı quldurluq edilməsi barədə məlumat daxil olub. ATV.az xəbər verir ki, Daxili İşlər Nazirliyinin mətbuat......\n20.11.2017 19:35, 34 dəfə oxunub\nLökbatanda zavodda baş vermiş partlayışla bağlı cinayət işi başlanıb. ATV.az xəbər verir ki, Bakı şəhər prokurorluğundan Trend-ə verilən məlumata görə, noyabrın 20-də Bakı şəhəri, Qaradağ rayonu,......\n18.11.2017 21:03, 55 dəfə oxunub\nSabirabadda “VAZ " radar dirəyinə çırpılıb, ölən və xəsarət alan var\nSabirabad rayonunda bir nəfərin ölümü, daha bir nəfərin isə xəsarət alması ilə nəticələnən yol nəqliyyat hadisəsi baş verib.ATV.az APA-ya istinadən xəbər verir ki, hadisə Sabirabad rayonu Şəhriyar kəndi ərazisində......\n18.11.2017 20:38, 183 dəfə oxunub\nTürkiyə vətəndaşı Bakı sakininə qarşı 32 min dollarlıq dələduzluq edib\nBakı sakininə qarşı dələduzluq edilib. ATV.az APA-ya istinadən xəbər verir ki, Bakı şəhər sakini Mətləb Şükürov polisə ərizə ilə müraciət edərək Türkiyə vətəndaşı Güvən Ürüşan tərəfindən 32......\n18.11.2017 19:32, 52 dəfə oxunub\nPaytaxtda çoxmərtəbəli yaşayış binasında yanğın baş verib. ATV.az FHN-in saytına istinadən verdiyi məlumata əsasən, Bakı şəhəri, Yasamal rayonunda çoxmərtəbəli yaşayış binasının 7-ci mərtəbəsinin......\n18.11.2017 16:18, 1202 dəfə oxunub\nZiğda fəhlənin xilas edilməsinin videogörüntüləri - ÖZƏL - VİDEO\nXəbər verdiyimiz kimi Zığda torpaq uçqunu altında qalan 22 yaşlı fəhlə xilas......\n18.11.2017 13:52, 94 dəfə oxunub\nNyu-Yorkda yanğın - “Harlem” səmti tüstüdən görünməz oldu - VİDEO\nABŞ-da baş verən yanğın sakinlərə qorxulu anlar yaşadıb. ATV.az “İhlas” agentliyinə istinadən bildirir ki, hadisə Nyu-Yorkda, “Harlem” səmtində baş verib. Yerli vaxtla günorta 3-də......\n18.11.2017 10:00, 107 dəfə oxunub\nZığda torpaq uçqunu altında qalan şəxs xilas edilib\nZığda torpaq uçqunu altında qalan şəxs xilas edilib. ATV.az xəbər verir ki, Zığ yolu yaxınlığında qazıntı işləri aparılan ərazidə baş vermiş uçqun nəticəsində torpaq altında qalan 22 yaşlı......


"Sağlam həyat tərzi uğrunda sən də yarış!" » Qadin.Net ~ İlk milli qadın portalı... Azərbaycan xanımlarına...\n"Sağlam həyat tərzi uğrunda sən də yarış!"\nHər bir insan həyatdan mümkün qədər maksimal həzz almalıdır, yəni ki, daha uzun həyat yaşamalı və daha sağlam olmalıdır. Özünü işlə yükləmək, pis qidalanmaq, idmanla məşğul olmamaq, yuxusuz qalmaq və öz sağlamlığının qeydinə qalmağa başlamaq üçün “müvafiq vaxtı” gözləmək üçün həyat çox qısadır. Orifleymdən Wellness ilə müvafiq vaxt bu gün gəlir! Sizin çətin sağlamlıq dünyasındakı yolunuzun qısa olması və düzgün qidalanma yolunuzun asan olması üçün biz işləyirik. Biz sizə məqsədinizə çatmağa, özünü əla hiss etməyə və möhtəşəm görünməyə kömək edirik!\nWellness by Oriflame layihəsi bu gün bir çox insan üçün aktual olan məsələləri özündə əks etdirir “Sağlam həyat tərzi və bunun üçün lazımı tədbirlər”.\n3 ay davam edəcək layihədə əsas partnyorlarımız fitness treynerləri Fərhad Heydərov, Tural Aslanov, İsmayıl Aslanov və həkim nutrioloq-dietoloq Leyla Zülfüqarlı olacaq.\nLayihədə iştirakçı olaraq seçilmiş 3 xanım Oriflame Wellness məhsullarının dəstəyi və mütəxəsislərimizin köməyi ilə düzgün qaydada artıq çəkilərində azad olmağa çalışacaqlar.\nNutriloq-dietoloq Leyla xanım layihə müddətində iştirakçı xanımlara düzgün qidalanmaq haqqında öz tövsiyələrini verəcək.\nFitnes ustaları iştirakçı xanımlara mütəmadi olaraq fitnes məşqləri keçirəcək və çəki verərkən bədənin formada qalmasına kömək edəcək.\nOriflame isə öz növbəsində iştirakçı xanımların orqanizmini lazımı vitaminlərlə təmin etmək və asanlıqla çəki vermələri üçün onları Wellness məhsulları ilə təmin edəcək.\nWellness by Oriflame məhsulları – dünya üzrə məşhur olan İsveç alimləri və dietoloqları tərəfindən hazırlanaraq istehlakçı sınaqlarından keçən yüksək keyfiyyətli məhsullar, vitaminlər, həmçinin qida əlavələridir. Wellness məhsulları üzrə iş ölkənin cənubunda yerləşən Lund şəhərindəki İqelösa Elmi Tətqiqat Mərkəzində aparılır. Wellness – tərcüməsi “Be vel” gözəl əhval-ruhiyyə və sağlamlıq deməkdir. Buraya yüksək keyfiyyətli müxtəlif kokteyllər, şorbalar, batonlar, kişi, qadın və uşaqlar üçün nəzərədə tutulmuş qida əlavələri daxildir. Velnesin kokteyl və şorbaları Kardio-cərrahiyyə professoru, İqelösa Tətqiqat Mərkəzinin banisi professor Stiq Sten tərəfindən işlənib-hazırlanmışdır. O, bu məhsulların formulları üzərində 1998-ci ildən başlayaraq 8 il davam edən araşdırma və sınaqlar aparmışdır.\nZəngin zülal, yağ və karbohidratlar mənbəyi olan Neçural Balans kokteyli ilk öncə ağ ciyər xəstəlikləri olan xəstələr üçün orqanizmin qidalanma mənbəyi kimi işlənib-hazırlanmışdır. Bu kokteyllər qanda şəkər səviyyəsini stabil saxlayır. Sağlam insanlar tərəfindən istifadə olunduqda isə onların çoxu daha uzunmüddətli toxluq hissi yaşadıqlarını və aclıq hissinin azaldığını qeyd edirlər.\nBu məhsulların tərkibində QMO, süni rəngləyicilər, konservant və aramatizatorlar yoxdur. Təcrübəmizdə 400-dən çox sərbəst nəşr, 10 beynəlxalq keyfiyyət və təhlükəsizlik sertifikatları var. Bütün bu keyfiyyətlərinə görə Velnes məhsulları dünyanın 44 ölkəsində hər 5 saniyədən bir satılır.\nVelnes məhsulları sadəcə enerji mənbəyi deyil, bu həm gözəl əhval-ruhiyyə, gözəl forma, möhtəşəm dəri və bütün ailə üçün sağlamlıq deməkdir.\nHəmçinin diqqətinzə çatdırmaq istərdik ki, Oriflame şirkəti bu il özünün yarım əsrlik Yubileyini qeyd edir. Bizim fəxr edəsi uğurumuz çoxdur! Bütün bu zaman ərzində gözəllik anlayışı daha da dərinləşmişdir, artıq gözəl xarici görünüş əla əhval-ruhiyyə olmasa heç bir əhəmiyyət kəsb etmir. Bizi xüsusən də sevindirən budur ki, gözəlliyin təkamülü şirkətin baxışını əks edirir ki, bu baxış hələ şirkət 1967-ci ildə özünün ilk addımlarını atarkən formalaşmışdır.\nİsveç mənşəyimiz bizi unikal şirkət edir və bizim dəyərlərimizi və iş üslubumuzu təyin edir. İsveçdə gözəllik – yalnız xarici görünüş yox, həm də gözəl forma, sağlamlıq və özünütəsdiq deməkdir. Biz inanırıq ki, sağlam həyat tərzi insanın özünü necə hiss etməyinə və xarici görünüşünə müsbət təsir göstərir. İsveç şirkəti olaraq biz əminik ki, həqiqi gözəllik daxildən başlayır.\nWellness by Oriflame layihəsi sayəsində biz 3 əsas prinsipi həyatımızın ayrılmaz hissəsinə çevirərək bir çoxları üçün həll olunması çətin olan problemdən tamamilə uzaq olacağıq və sağlam həyat tərzi bizim üçün əsl vərdiş halını alacaq - düzgün qidalanma, fitnes və mütəmadi olaraq vitaminlərin qəbulu.\nLayihədəki iştirakçıların dəyişimini və mütəxəsislərimizin dəyərli məsləhətlərini bilmək istəyirsinizsə, bizi sosial mediada izləməyə davam edin.\nRəsmi sayt: www.oriflame.az\n18 aprel 2017 10:24\n18 aprel 2017 08:29